

 **Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Ilfov** |

**DRAFT**

# DECIZIA ETAPEI DE ÎNCADRARE

# Din data de 04.11.2019

Ca urmare a solicitării de emitere a acordului de mediu adresată de **BLACKROCK INTEGRATED PROPERTIES SRL şi ENERGY INVEST SRL,** cu sediul social în municipiul Bucureşti, str. Batiştei, nr. 18, parter, construcţia C1-corp A, cam. 3, Sector 2, înregistrată la A.P.M. Ilfov cu nr. 17448/16.09.2019, cu completarile ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011,**

**Autoritatea Competentă pentru Protecția Mediului decide**, ca urmare a consultărilor desfăşurate în cadrul şedinţei Comisiei de Analiză Tehnică, din data de 30.10.2019, că proiectul „***construire hale depozitare/producţie P-P+1p***”, propus a fi amplasat în oraşul Chitila, tarlaua 31, parcela 149/26, lot 1, nr. cad. 50347, c.f. 50347, judeţul Ilfov, **nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a)proiectul nu se încadrează în prevederile Legii nr. 292/2018, anexa nr. 1;

b) proiectul se încadrează în prevederile Legii nr. 292/2018, anexa nr. 2, pct. 10, lit. a): „*proiecte de dezvoltare a unităţilor/zonelor industriale*”.

**II. Motivele pe baza carora s-a stabilit neefectuarea evaluarii adecvate sunt următoarele:**

Proiectul propus nu are efecte asupra Ariilor Naturale Protejate; terenul aferent proiectului nu se situează nici ȋn interiorul şi nici ȋn vecinătatea acestora.

**III. Motivele pe baza cărora s-a stabilit neefectuarea evaluării impactului asupra corpurilor de apă:**

Proiectul nu are impact asupra corpurilor de apă.

**1. Caracteristicile proiectului:**

***1.1. Descrierea proiectului:***

Scopul proiectului este construirea unor unităţi pentru depozitare, pe terenul în suprafaţă de 11100 mp coproprietate a societăţilor menţionate, conform contractului de vânzare autentificat cu nr. 1284/11.04.2019 de S.P.N. Zamfir şi Asociaţii. Terenul este ȋnscris ȋn Cartea Funciară nr. 50347 Chitila.

Pe teren se vor amenaja nouă hale cu regim de înălţime P, P+1Ep, cu funcţiunea de depozitare materiale de construcţii C1÷C8, iar C9 pe lângă depozitare, va avea şi o zonă destinată asamblării de generatoare.

Sistemul constructiv al halelor va fi următorul:

- structura de rezistenţă va fi metalică, cu fundaţii izolate tip pahar, legate între ele cu grindă de fundare

- scoperişul va fi din structură metalică cu învelitoare din panouri termoizolante.

- închiderile construcţiilor vor fi panouri termoizolante, pe structură metalică.

- compartimentările interioare se vor realiya din pereţi gips-carton sau BCA , rezistenţi la foc

- tâmplăria interioară va fi din lemn sau aluminiu, în funcţie de destinaţia camerelor, iar cea exteriară va fi din aluminiu şi respectiv uşi speciale antifoc, antirefracţie.

Imobilele vor fi prevăzute la parter cu spaţii de mici dimensiuni pentru personal, vestiare cu grupuri sanitare, zonă depozitare iar la etaj este propusă zona de birouri.

Organizarea de şantier se va realiza ȋn incinta terenului deţinut, cu amplasarea următoarelor obiective:

- barăci tip container cu destinaţia post control şi pază, vestiar, birou pentru dirigintele de şantier, sală şedinţe, încăpere prim ajutor şi grup sanitar ecologic;

- post trafo;

- punct alimentare cu apă;

- zonă confecţionare armătură;

- zonă depozit cofraje;

- baracă materiale diverse;

- magazie depozitare scule/unelte de mică mecanizare;

- zonă preparare beton;

- zonă depozitare deşeuri.

**Bilanț teritorial:**

Suprafață teren 11100 mp, din care:

- suprafață construită totală C1÷C9 – 5202,15 mp;

- suprafață platforme/alei/circulaţii – 3677,85 mp;

- **suprafaţă spaţii verzi plantate – 2220 mp (20 %)**.

**Asigurarea utilităţilor (apă-canal)**:

Conform Avizului nr. 19001685 din 25.06.2019 emis de Veolia Apă Servicii SRL – Sucursala Chitila, ȋn zonă sunt reţele de apă potabilă/canalizare.

Conform punctului de vedere nr. 13220/10.10.2019 emis de Administraţia Bazinală de Apă Argeş Vedea - S.G.A. Ilfov-Bucureşti, apele pluviale colectate de pe platformele din incintă vor fi trecute printr-un separator de hidrocarburi, după care vor fi colectate ȋntr-un bazin de retentie, de unde vor fi evacuate controlat cu ajutorul a două pompe submersibile pe spatiile verzi din incintă.

***1.2****.* ***Utilizarea resurselor naturale***

Se folosesc agregate minerale (nisip, piatră, etc.) şi lemn la cofraje pentru construirea obiectivului.

***1.3. Generare deşeuri***

În perioada lucrărilor de execuţie rezultă următoarele categorii de deşeuri:

- deşeuri menajere şi asimilabile celor menajere de la personalul şantierului de lucru,

- ambalaje reciclabile (hârtie/carton, plastic şi lemn – paleţi);

- pământ şi pietriş rezultate ȋn urma excavării;

- deşeuri de materiale de construcţie, şlamuri de beton.

La funcţionarea obiectivului rezultă:

- deşeuri menajere şi asimilabile celor menajere de la personalul angajat;

- deşeuri de ambalaje reciclabile din hârtie/carton material plastic şi lemn (paleţi);

Prin proiect s-a prevăzut o platformă betonată echipată cu sistem de spălare (sifon de pardoseală şi furtun cu apă), pe care vor fi amplasate europubele pentru colectarea selectivă a deşeurilor.

Deşeurile generate atât la execuţie cât şi la funcţionare, vor fi predate către agenţi economici autorizaţi ȋn vederea valorificării (materialele reciclabile), restul deşeurilor urmând a fi predate către agenţi economici autorizaţi ȋn vederea eliminării.

***1.4. Emisii poluante, inclusiv zgomotul şi alte surse de disconfort***:

Lucrările de construcţie ale obiectivului care implică săpături pentru fundaţii, nivelări, compactări, etc.) constituie sursa de emisie a poluanţilor, care constau în:

- pulberi (sedimentabile și în suspensie) – emisii fugitive, de suprafață, necontrolate;

- praf, zgomot şi vibraţii generate de autovehicule şi de utilajele specifice lucrărilor;

- gaze de eșapament (SO2, NOx, CO, CO2, NMVOC, particule ȋn suspensie şi sedimentabile), emise de motoarele autovehiculelor care funcţionează pe motorină implicate în procesele de transport și utilaje – surse mobile;

Emisiile vor fi nedirijate, joase, cu impact strict local, temporar și de nivel redus, fiind condiționate de mai mulţi factori: tipul autovehiculului, conţinutul ȋn sulf al carburantului, parcursul total, viteza medie de rulare, fluxul zilnic probabil şi distanţa maximă parcursă pe drum.

La funcţionarea obiectivului rezultă:

- gaze arse (CO, NOx, SOx, pulberi) de la centrala termică cu tiraj forţat şi focar etanş folosită pentru ȋncălzirea spaţiilor. Centrala va evacua gazele arse ȋn exterior prin tubulatură etanşă - sursă staţionară.

- gaze de eșapament de la motoarele autovehiculelor care transportă marfa şi de la cele care manipulează marfa ȋn depozit (motostivuitoare) – sursă mobilă.

- pulberi/praf, zgomot rezultate de la traficul autovehiculelor din incintă - sursă mobilă.

Emisiile rezultate vor respecta valorile limită impuse prin standardele şi normativele în vigoare.

Măsuri pentru diminuarea impactului

- se va realiza o ȋmprejmuire temporară a proprietăţii realizată din plasă sau garduri modulare;

- se va urmări periodic starea tehnică a maşinilor/utilajelor de lucru astfel încât să se evite emisiile de noxe ȋn atmosferă;

- se va asigura umectarea drumurilor de şantier ȋn vederea reducerii emisiilor de pulberi ȋn aer;

- transportul materialelor pulverulente la punctul de lucru se va realiza cu mijloace acoperite corespunzător;

- depozitele de materiale vor fi bine delimitate şi protejate ȋmpotriva rafalelor de vânt.

- se va asigura curăţirea corespunzătoare a mijloacelor de transport la ieşirea din şantier ȋn zone amenajate, pentru a preveni împrăştierea molozului pe drumurile publice.

***1.5. riscul de accident, ţinându-se seama in special de substantele si de tehnologiile utilizate***:

Risc de accident redus.

**2. Localizarea proiectului**

2.1. utilizarea existentă a terenului: terenul este situat ȋn intravilanul localităţii conform PUG Chitila aprobat prin HCL nr. 21/14.02.2019, ȋn subzona unităţilor mici şi mijlocii productive şi de servicii A2.

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: nu este cazul;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: nu este cazul;

i) peisajele cu semnificaţie istorică, culturală şi arheologică: nu este cazul.

**3. Tipurile şi caracteristicile impactului potenţial**:

Se iau în considerare efectele semnificative posibile ale proiectelor, în raport cu criteriile prevăzute la pct. 1 si 2, cu accent deosebit pe:

- importanţa şi extinderea spaţială a impactului: zona geografică şi dimensiunea populaţiei care poate fi afectată – se consideră că nu există un impact semnificativ asupra asezărilor umane, nu se impun masuri pentru protectia asezarilor umane;

- cumularea impactului cu impactul altor proiecte existente şi/sau aprobate – nu este cazul;

- natura transfrontalieră a impactului – nu este cazul;

- mărimea şi complexitatea impactului – pe perioada de executie a lucrărilor se preconizează un impact redus pe termen scurt ȋn zona terenului şi a vecinătăţilor.

- probabilitatea impactului: posibil şi repetabil;

- durata, frecvenţa şi reversibilitatea impactului: impact local pe termen relativ scurt, cu caracter temporar pe perioada preconizată a lucrărilor.

**4. Condiţii de realizare a proiectului:**

a) Investiţia şi organizarea de şantier se vor realiza în condiţiile impuse prin Certificatul de Urbanism nr. 177/17.05.2019 emis de Primaria oraşului Chitila şi prin avizele sau acordurile emise de instituţiile menţionate în acesta;

b) Investiţia se va realiza cu asigurarea utilităţilor din/în reţelele publice de alimentare cu apă/canalizare existente în zonă;

c) Spaţiile verzi propuse prin proiect (teren liber acoperit cu gazon şi arbori plantaţi) vor fi asigurate cu respectarea cerinţelor de la Regimul Tehnic din Certificatul de Urbanism menţionat. Spaţiile verzi vor fi amenajate şi ȋntreţinute pe toată durata de funcţionare a obiectivului;

d) Spaţiile de parcare/staţionare şi manevră auto se vor dimensiona conform cerinţelor de la Regimul Tehnic din Certificatul de Urbanism menţionat. Parcajele vor conţine câte un arbore la fiecare patru locuri de parcare;

e) Indicatorii de calitate ai apelor uzate evacuate la reţeaua publică de canalizare se vor ȋncadra ȋn prevederile impuse de H.G. nr. 188/2002 – Anexa nr. 2 – NTPA 002/2002, modificată şi completată prin HG nr. 352/2005;

f) Indicatorii de calitate ai apelor pluviale epurate evacuate la teren se vor ȋncadra ȋn prevederile impuse de H.G. nr. 188/2002 – Anexa nr. 3 – NTPA 001/2002, modificată şi completată prin HG nr. 352/2005;

g) Se vor respecta prevederile P.U.D. aprobat cu H.C.L. Chitila nr. 97/27.08.2019;

h) Se vor respecta normele de igiena si recomandarile privind mediu de viata al populatiei aprobate cu ordinul Ministerului Sanatatii nr. 119/2014 (distante intre cladiri, insorire, suprafete incaperi, zone de protectie intre functiuni, nivele de zgomot, dotari igienico-sanitare);

i) Spaţiul aferent organizării de şantier se va asigura numai în interiorul incintei proprietate privată;

j) Pe durata execuţiei lucrărilor şi la funcţionarea obiectivului se va avea ȋn vedere evitarea poluării solului şi a subsolului ca urmare a apariţiei unor scurgeri accidentale de produse petroliere sau alte substanţe dăunătoare de la autovehicule/utilaje;

k) Ȋn timpul execuţiei lucrărilor şi a organizării de şantier se vor monta panouri de protecţie, asigurându-se protecţia circulaţiei pietonale şi auto în zonă şi nu se va ocupa domeniul public;

l) Ȋn faza de execuţie a lucrărilor se va evita disconfortul creat prin producerea prafului şi zgomotului, fiind obligatoriu să se respecte normele, standardele şi legislaţia privind protecţia mediului în vigoare (STAS 12574/1987, STAS SR 10009/2017, HG 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor etc), protecţia muncii, tehnica securităţii, sănătatea şi igiena muncii;

m) Gestionarea deşeurilor rezultate atât în perioada de execuţie cât şi în perioada de funcţionare a obiectivului se va face cu respectarea prevederilor Legii nr. 211/2011 privind regimul deşeurilor, Republicată.

n) Pe durata execuţiei lucrărilor şi la funcţionarea obiectivului se vor respecta prevederile următoarelor acte normative:

1. Legea nr. 211/2011 privind regimul deşeurilor, Republicată;

2. H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HG nr. 352/2005;

3. H.G. nr. 1403/2007 privind refacerea zonelor în care solul, subsolul şi ecosistemele terestre au fost afectate şi HG 1408/2007 privind modalităţile de investigare şi evaluare a poluării solului şi subsolului.

4. Legea nr. 104/2011 privind protecţia atmosferei.

*Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime proiectantului lucrării/titularului proiectului*.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă***.

**Prezentul act de reglementare stabileste conditiile de realizare a proiectului din punct de vedere al protectiei mediului. Alte conditii privind implementarea proiectului vor fi impuse de institutiile/autoritatile cu atributii in domeniu**.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-02-14), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

***Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii***[***nr. 554/2004***](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-02-14)***, cu modificările și completările ulterioare***.

 **DIRECTOR EXECUTIV,**

**Genica BĂDĂNOIU**

**Șef Serviciu A.A.A.**

**Mircea DUMITRESCU**

**Întocmit,**

**consilier Aurelian MĂTUŞA**